[23] 151 



ulazi u polarno tjelešce, osim četiriju cijepanjem nastalih chro- 

 mosoma i po jedan od X-chromosoma (vidi si. 4 e). Iz takovih 

 jaja razvijaju se evo mužjaci. Iz druge grupe jaja, gdje nije 

 ušao u polarno tjelešce jedan X-chromosom, budu dakako i 

 opet ženke (d). I tako sad dobivamo — dakako i opet par- 

 thenogenetskim načinom rasploda — ženke i mužjake. Jaja ovih 

 ženka, koja se pojavljuju „uz mužjake", treba da kod svojega 

 dozrijevanja pretrpe dvostruko dijeljenje: da budu izbačena dva 

 polarna tjelešca; i kako je drugo dijeljenje reductiono te od 

 četiriju chromosoma iz nucleusa odu čitava dva u drugo po- 

 larno tjelešce, razidju se i oba X-chromosoma, a u jajetu ostaje 

 samo jedan (f). Dočim su pako spermatozoidi u mužjaka, kako 

 smo to već gore razložili, uvijek svi proviđeni sa jednim 

 X-chromosomom (g), mora da se kod sastajanja spermatozoida 

 sa jajetom — dakle kod oplodnje — sastaju uvijek i po dva 

 XX-chromosoma, i eto mora iz takove zygote (h) neminovno 

 opet proizaći ženka — prva generacija iza zime. 



Ali kako je kod Pčela, gdje iz jednog te istog jajeta, ako bude 

 oplođeno nastaje ženka, a ako ne bude oplođeno mužjak? 

 I jaje kod Pčele, Apis mellifica, — kako je to Petrunkević 

 dokazao — pretrpi kod dozrijevanja dvostruko dijeljenje. I tu 

 se zrnato vretence primakne k periferiji jajeta i nucleus (sastojeći 

 od 16 chromosoma) prvi se puta razdijeli aequationo u dva puta 

 16 chromosoma. Nastaju dva vretenca, ali vanjsko ne izlazi iz 

 jajeta van, ne stvara polarno tjelešce, nego ostaje u cytoplasmi. 

 Nutarnje se vretence ponovno razdijeli, ali kako sada nastupa 

 redukcija, u 8 i 8 chromosoma. Kako se je međutim i prvo 

 vretence ponovno razdijelilo, dobivamo evo četiri grupe chromo- 

 soma, četiri male mrlje u jajetu, počam od periferije prema sre- 

 dištu. Vanjske dvije grupe, 16 i 16 chromosoma, potiču od prvoga 

 vretenca, treća grupa je polovica od drugoga vretenca (chro- 

 mosoma 8), a četvrta najviše k središtu primaknuta grupa (opet 

 8 chromosoma) je nucleus zrelog jajeta (pronucleus femelle) Prve 

 tri grupe se u cytoplasmi rastope, četvrta grupa, ženski pro- 

 nucleus, ako bude jaje oplođeno, dobiva od spermatozoida 

 8 chromosoma = 16 te se razvija iz takove zygote: ženka. 

 Ne bude li jaje oplođeno, svejedno se dalje razvija, ovaj puta 

 dakle fakultativno parthenogenetski, te bude od njega mužjak, 

 trut, koji po tome ima, kako je to Meves pokazao, u svim 

 nucleusima stanica tijela uvijek samo 8 chromosoma. 



